CELEX: 62007TO0012
Language: fi
Date: 2007-05-03 00:00:00
Title: Yhteisöjen ensimmäisen oikeusasteen tuomioistuimen puheenjohtajan määräys 3 päivänä toukokuuta 2007. # Polimeri Europa SpA vastaan Euroopan yhteisöjen komissio. # Väliaikainen oikeussuoja - Kilpailu - Välitoimihakemus - Kolmansille osoitettu määräys - Tutkimatta jättäminen. # Asia T-12/07 R.

Yhteisöjen ensimmäisen oikeusasteen tuomioistuimen presidentin määräys 3.5.2007 – Polimeri Europa vastaan komissio
      (asia T-12/07 R)
      Väliaikainen oikeussuoja – Kilpailu – Välitoimihakemus – Kolmansille osoitettu määräys – Tutkimatta jättäminen
      1.                     Väliaikainen oikeussuoja – Täytäntöönpanon lykkääminen – Välitoimet – Myöntämisedellytykset – Fumus boni juris – Kiireellisyys
            – Kumulatiivisuus – Kaikkien kysymyksessä olevien intressien vertailu (EY 225 artiklan 1 kohta, EY 242 ja EY 243 artikla;
            ensimmäisen oikeusasteen tuomioistuimen työjärjestyksen 104 artiklan 2 kohta) (ks. 33–35 kohta)
      2.                     Väliaikainen oikeussuoja – Välitoimet – Vaatimus komissiolle osoitettavasta määräyksestä toteuttaa asiassa kolmantena olevaan
            kohdistuvia toimenpiteitä, jotka eivät kuulu komission toimivaltaan – Tutkimatta jättäminen (EY 243 artikla; neuvoston asetuksen
            N:o 1/2003 8 ja 9 artikla sekä 23 artiklan 2 kohdan b ja c alakohta; komission asetuksen N:o 773/2004 8 artikla) (ks. 50–54
            kohta)
      3.                     Väliaikainen oikeussuoja – Tutkittavaksi ottamisen edellytykset – Hakemus – Muotovaatimukset (Ensimmäisen oikeusasteen tuomioistuimen
            työjärjestyksen 44 artiklan 1 kohdan d alakohta ja 104 artiklan 3 kohta) (ks. 56–58 kohta)
      4.                     Väliaikainen oikeussuoja – Välitoimet – Myöntämisedellytykset – Kantajan intressi saada vaaditut toimenpiteet toteutettua
            (EY 243 artikla; ensimmäisen oikeusasteen tuomioistuimen työjärjestyksen 104 artiklan 2 kohta) (ks. 59 kohta)
      Aihe 
      
         Välitoimihakemus, jonka tavoitteena on ensinnäkin, että komissio määrätään velvoittamaan Manufacture française des pneumatiques
                  Michelinin, mukaan lukien sanktion uhalla, olemaan käyttämättä millään tavoin ja mihinkään tarkoitukseen 6.4.2006 annetun
                  väitetiedoksiannon ei-luottamukselliseen versioon sisältyviä tietoja; tämä väitetiedoksianto on annettu EY 81 artiklan ja
                  ETA-sopimuksen 53 artiklan mukaisen menettelyn yhteydessä (asia COMP/F/38.638 – butadieenikumi ja emulsiopolymeroimalla valmistettu
                  styreeni-butadieenikumi), ja se on toimitettu mainitulle yhtiölle 6.11.2006 tehdyn komission päätöksen COMP/F2/D (2006) 1095
                  johdosta; toiseksi sen tavoitteena on, että komissio määrätään luovuttamaan Manufacture française des pneumatiques Michelinille
                  kopio annettavasta määräyksestä, ja lopuksi, että määrättäisiin muista, ensimmäisen oikeusasteen tuomioistuimen presidentin
                  tarpeellisiksi katsomista toimenpiteistä.
               
            Ratkaisu 
      
         
                   
               
               
                  
               
               
                  Välitoimihakemus hylätään.
               
            
         
                   
               
               
                  
               
               
                  Oikeudenkäyntikuluista päätetään myöhemmin.